**Környezeti közérdekű adatigénylés**

Tisztelt …………………………………..!

Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 28. § (1) bekezdése alapján közérdekű adatigényléssel fordulok Önhöz.

A környezet védelmének általános szabályairól szóló 1995. évi LIII. törvény (a továbbiakban: Kvt.) 12. § (1) bekezdése szerint *a környezet védelmével kapcsolatos állampolgári jogok gyakorlása és kötelezettségek teljesítése céljából a közfeladatot ellátó szervek mindenki számára lehetővé teszik a környezet és az egészség lényeges összefüggéseinek, a környezetkárosító tevékenységek és azok fontosságának megismerését.*

A Kvt. 12. § (3) bekezdése szerint *a környezeti információval rendelkező szervek feladatkörükben kötelesek a környezet állapotát és annak az emberi egészségre gyakorolt hatását figyelemmel kísérni, igény esetén a rendelkezésére álló környezeti információt hozzáférhetővé tenni, rendelkezésre bocsátani, továbbá a környezeti információk külön jogszabályban meghatározott körét, illetve a birtokában levő vagy a számára tárolt információk jegyzékét elektronikusan vagy más módon közzétenni.*

Kérem, hogy az alábbi kérdéseket válaszolja meg a kezelésében lévő közérdekű adatok kiadásával:

*(példa közérdekű adatokra: önkormányzati döntések, rendeletek, határozatok, jegyzői fakivágási engedély, a településen található védett növények és területek felsorolása, önkormányzati projektek környezetterhelési adatai stb.)*

1. ……………………………………………………………………………….…….
2. ……………………………………………………………………………….…….
3. ……………………………………………………………………………….…….

A Kvt. 12. § (2) bekezdése szerint *mindenkinek joga van a külön jogszabályban meghatározott környezeti információkat – mint közérdekű adatokat – megismerni.* A környezeti információ fogalmát a nyilvánosság környezeti információkhoz való hozzáférésének rendjéről szóló 311/2005. (XII. 25.) Korm. rendelet 2. §-a határozza meg, mely alapján a kért közérdekű adatok környezeti információnak minősülnek.

Kérem, kérdéseim megválaszolása mellett bocsássa rendelkezésemre a ……………….… (tervet / döntést / stb.) megalapozó, vagy azzal kapcsolatos hatástanulmányt / szerződést / összes önkormányzati határozatot / összes hatósági döntést / összes kezelésében levő iratot.

A Kvt. 12. § (6) bekezdése alapján amennyiben nem rendelkezik a kért környezeti információval, úgy kérem, küldje meg az adatigényt a környezeti információval rendelkező szervnek és erről értesítsen; vagy tájékoztasson, hogy a kért információ mely szervtől igényelhető.

Adatigénylésem az Infotv. 26. § (1), 28. § (1) és 29. § (1) bekezdésein, valamint a Kvt. 12. § (3) bekezdésén alapul, kérem, hogy ennek megfelelően jelen közérdekű adatokra vonatkozó megkeresésemnek a lehető leghamarabb, de legkésőbb 15 napon belül tegyen eleget. A legegyszerűbb technikai megoldás érdekében kérem, hogy a ………………………………….. e-mail címre elektronikus úton küldje lehetőleg a közölt adatokat .doc vagy .pdf kiterjesztésű file-okban. Amennyiben erre nincsen lehetőség, úgy kérem, külső adathordozóra mentve rögzítsék az adatokat, és a …………………………………………. postai címre küldjék a választ. Amennyiben kizárólag papír alapú másolásra van lehetőség, úgy a dokumentumok másolásával kapcsolatban felmerülő indokolt költségek megtérítését vállalom, a költségek mértékére vonatkozóan azonban előzetes tájékoztatást kérek az Infotv. 28. § (3) bekezdése alapján. Amennyiben az interneten elérhetőek az általam kért információk, kérem, hogy az adatszolgáltatást az adatot tartalmazó nyilvános forrás megjelölésével szíveskedjen teljesíteni az Infotv. 30. § (2) bekezdésével összhangban.

Kérem, adatigénylésem tekintetében vegye figyelembe a nyilvánosság környezeti információkhoz való hozzáférésének rendjéről szóló 311/2005. (XII. 25.) Korm. rendelet 6. §-át, mely szerint az emberi egészséget vagy a környezetet érő közvetlen fenyegetés esetén – függetlenül attól, hogy emberi tevékenység vagy természeti ok idézi elő –, a környezeti információval rendelkező szerv a birtokában lévő vagy számára tárolt környezeti információt közzéteszi a várható kihatással érintett lakosság számára azonnal és késedelem nélkül, lehetővé téve a fenyegetésből származó kár megakadályozására vagy csökkentésére irányuló intézkedések megtételét.

Kelt: Debrecen, 2023. március 27.

……………………………………………….

 adatigénylő